Document ID: /roh_data/filtered/fineweb-2-filterrobots_roh.jsonl.gz/32208

Creschì è era il dumber da las persunas che han fatg sco voluntaris ils transports. Quai scrivan ils responsabels da «Nez Rouge». Quest onn èn radund 10'000 voluntaris e voluntarias sa mess a disposiziun.
La saira da Nadal ed il di da Nadal han ins purtà a chasa 3'900 persunas. Il team dal servetsch porta a chasa persunas che n'èn betg pli ablas da charrar. L'acziun cumenza ils 30 da november e finescha il di da Bumaun.
Nez Rouge
Il servetsch Nez Rouge datti dapi bunamain 30 onns en Svizra. L'emprima giada han ins manà tras l'acziun en il chantun Giura. L'iniziativa per quest servetsch deriva da Québec en il Canada.
La finamira è da reducir il dumber d'accidents ch'i dat en connex cun persunas che n'èn betg pli ablas da charrar sin via.
RR novitads 15:00